Onsdag har Nordjyllands Politi modtaget to anmeldelser om indbrud i Aalborg, som et sket i tidsrummet søndag til onsdag. De to indbrud har formentlig tilknytning til hinanden, da de er udført på en speciel måde. Ifølge vagtchefen har tyvene brugt en boremaskine til at bore et hul i en vinduesramme, og med et stykke ståltråd gennem hullet har de så lukket vinduet op. Teknikken betegnes af vagtchef Åge Pedersen som underboring. De to lignende indbrud gør, at Nordjyllands Politi nu opfordrer borgerne til at holde øje med mistænkelige personer med boremaskiner i villakvartererne. Politiet oplyser, at personerne kører rundt i biler, der er indregistreret i Østeuropa - Især her i efterårsferien, hvor mange rejser på ferie. Oplysninger kan gives til Nordjyllands Politi på telefon 114.
Nordjyllands Politi advarer onsdag borgere om at være opmærksomme på mistænkelige personer med boremaskiner.